stanford-oval/wikipedia huggingface dataset:
ניקיטה (סדרת טלוויזיה, 1997)
סגנון

למרות שהסדרה שווקה כסדרת אקשן, קטעי האקשן קצרים ומינימליסטיים יחסית למרבית הסדרות בנות אותה התקופה, ועלילת הסדרה מתמקדת דווקא באינטראקציות בין הדמויות, וביחסים ביניהן.
רק טפחים מעטים מה"מדור" מוצגים לנו במהלך הסדרה, אשר העיקריים בהם הם הרחבה המרכזית, בה מתרחשת מרבית הפעילות הנראית בסדרה בין כותלי המדור, ומפעם לפעם ניתן לראות את המסדרונות החדים והאפורים המחברים בין חלקי המדור, חדרה החמים של מדלן, פסיכולוגית המדור, החדר הלבן המשמש לעינוי והוצאת מידע משבויים, ועוד מגוון חדרים נפוצים פחות.
מעט מאוד ידוע לנו על מבנה ומטרות המדור מעבר לכך שהוא, לפחות לפי דבריו שלו, פועל לטיפול בפושעים, טרוריסטים ושאר ארגונים ממין אלה. המדור מוצג אמנם כארגון חובק עולם, ובתחילה גם כבעל מודיעין בלתי מוגבל, הן כלפי העולם החיצון, והן ביחס לסוכניו שלו. הצגה זו מתערערת לאורך הסדרה, וגבולות יכולותיו של הארגון הולכים ונעשים ברורים יותר עם התקדמות הסדרה. עם זאת, למרות היקפם היוצא מן הכלל של עיסוקי המדור, אשר רומז כי הוא ארגון גדול מאוד, לעולם לא נראים בסדרה יותר מעשרות בודדות של אנשים, ונראה שראש המדור מעורב באופן אישי בכל התנהלות המוצגת בסדרה. (התנהגות בלתי סבירה למנהל ארגון גדול כל כך)
מעטות הדמויות בסדרה אשר מוצגים חייהן הפרטיים, מלבד ניקיטה, וגם הפרטים המעטים שנחשפים עליהן חלקיים ונקודתיים, ומקשים על הצופה לראות את האנושיות בדמויות הקרות הפועלות במדור. שם משפחתן של רבות מדמויות הסדרה לא מצוין לעולם.
אופיו האוטונומי של המדור איפשר לכותבים לחקור נושאים שאינם מאפיינים את הז'אנר. על אף שהוקם להילחם בטרור, המדור משתמש באמצעים בלתי מוסריים רבים כדי להשיג את מטרותיו, תוך שהוא מצדיק את עצמו בטענת יעילות, והשגת הטוב ביותר בתמונה הכוללת. המדור מפעיל כלים אכזריים כלפי טרוריסטים וחפים מפשע כאחד, ואינו בוחל בעינויים, רצח, חטיפה, שליחת סוכניו למשימות התאבדות, ואף שיתוף פעולה עם טרוריסטים אחרים מול אויב משותף.
בשונה ממרבית הארגונים מסוג זה, הסוכנים אינם מונעים על ידי שכר, או שליחות אידאולוגית, אלא מחשש לחייהם, היות שהמדור נוטה לחסל את עובדיו אם אינם ממלאים את תפקידיהם כנדרש.
הסדרה עוסקת בדילמות המוסריות בהן נתקלת ניקיטה בעבודתה במדור, בעיקר ביחס לאמצעים בהם נוקט המדור כדי להשיג את מטרותיו, ולשלוט על סוכניו.
השוואה לסרט

בסרטו המקורי של לוק בסון, ניקיטה היא נערה עבריינית המכורה לסמים, ומואשמת ברצח שוטר, בזמן שוד של בית מרקחת. היא נעצרת, ונשפטת למאסר עולם. מיד לאחר כניסתה לבית הסוהר, היא מסוממת, התאבדותה מזויפת, והיא מוצאת את עצמה מוכשרת להיות מתנקשת בשירות הממשלה.
סיפור המסגרת של הסדרה נבדל מהסרט בפרט עיקרי אחד - בסדרה, ניקיטה חפה מפשע. היא אינה רוצחת, או נרקומנית, אלא אישה צעירה ומחוסרת בית, אשר מצאה את עצמה במקום הלא נכון, בזמן הלא נכון. מדור 1, ארגון לוחמה בטרור סודי, שולף את ניקיטה מבית הכלא, מזייף את מותה, ומכשיר אותה לעבוד בשירותו. (תחת איום מתמיד במוות במידה ותבחר שלא לציית)
סדרה ברשת CW

ב-18 במאי 2010, העלתה רשת הטלוויזיה CW סדרת טלוויזיה חדשה הנושאת את אותו השם, וחולקת מעט קווי דמיון לעלילת הסדרה המקורית, אך בעלת אופי ושחקנים שונים לחלוטין.
הרפובליקה הדמוקרטית של אזרבייג'ן

| --- | --- |


 ממשל
 שפה נפוצה:  אזרית 
 עיר בירה:  גנג'ה – עד ספטמבר 1918 באקו
 גאוגרפיה
 יבשת:  אירופה 
 היסטוריה
 תאריכי הקמה:  28 במאי 1918 
 תאריכי פירוק:  28 באפריל 1920 
 ישות קודמת:  הרפובליקה הדמוקרטית הפדרלית של עבר הקווקז 
 ישות יורשת:  הרפובליקה הסובייטית הסוציאליסטית של אזרבייג'ן 
 
הדגל הראשון של הרפובליקה הדמוקרטית של אזרבייג'ן אומץ ב-21 ביוני 1918 (עד 9 בנובמבר 1918)
חדר אולם המליאה של הפרלמנט הראשון של הרפובליקה
הרפובליקה הדמוקרטית של אזרבייג'ן (באזרית: Azərbaycan Xalq Cümhuriyyəti), המכונה גם הרפובליקה העממית של אזרבייג'ן, או פשוט אזרבייג'ן על פי ועידת השלום בפריס, 1919–1920, או אזרבייג'ן הקווקזית בכמה מסמכים דיפלומטיים, הייתה הרפובליקה הדמוקרטית החילונית השלישית בעולם הטורקי ובעולם המוסלמי, אחרי רפובליקת קרים ואידל-אוראל.
הרפובליקה נוסדה על ידי המועצה הלאומית האזרית בטיפליס ב־28 במאי 1918 לאחר קריסת האימפריה הרוסית.[דרושה הבהרה] גבולותיה היו עם רוסיה מצפון, הרפובליקה הדמוקרטית של גאורגיה בצפון מערב, הרפובליקה הראשונה של ארמניה ממערב ואיראן מדרום. התגוררו בה 2.86 מיליון תושבים. גנג'ה הייתה בירת הרפובליקה הזמנית שכן באקו הייתה בשליטת הבולשביקים. השם "אזרבייג'ן" שאימצה מפלגת מוסאוואת השלטת, מסיבות פוליטיות, שימש לפני הקמת הרפובליקה הדמוקרטית של אזרבייג'ן בשנת 1918, אך ורק כדי לציין את האזור הסמוך של צפון מערב איראן.
במסגרת הרפובליקה, פותחה מערכת ממשלתית בה פרלמנט שנבחר על בסיס ייצוג אוניברסלי, חופשי ויחסי והיה הארגון העליון של סמכות המדינה; מועצת השרים הייתה השנייה בחשיבותה כשבפרלמנט היה ייצוג עממי נרחב למדי וישבו בו גם נציגי מיעוטים, כגון המיעוט הרוסי, הפולני, היהודי והגרמני.
אחד ההישגים החשובים של הפרלמנט היה הענקת זכות בחירה לנשים, שהפכה את אזרבייג'ן לאחת המדינות הראשונות בעולם, ולמדינה הראשונה בעלת רוב מוסלמי, שהעניקה לנשים זכויות פוליטיות שוות לגברים. הישג חשוב נוסף היה הקמת אוניברסיטת באקו, שהייתה האוניברסיטה הראשונה בסגנון מודרני שהוקמה באזרבייג'ן.
ראו גם

אזרבייג'ן
הרפובליקה הסובייטית הסוציאליסטית האזרית
הרפובליקה הדמוקרטית של גאורגיה
טרוונקור-קוצ'ין

| --- | --- |


 
 מיקום טרוונקור-קוצ'ין במפת הודו
 ממשל
 שפה נפוצה:  מלאיאלאם 
 עיר בירה:  טריוונדרום
 היסטוריה
 תאריכי הקמה:  1949 
 תאריכי פירוק:  1956 
 ישות קודמת:  טרוונקור, Kingdom of Cochin 
 ישות יורשת:  קרלה, טאמיל נאדו
 
טרוונקור-קוצ'ין, הייתה מדינה קצרת מועד של הודו (1949–1956). היא נקראה במקור המדינה המאוחדת של טרוונקור-קוצ'ין בעקבות מיזוגן של שתי מדינות נסיכותיות, טרוונקור וקוצ'ין ב-1 ביולי 1949. שמה שונה למדינת טרוונקור-קוצ'ין בינואר 1950. חמשה טאלוקים (מעין מחוז) בעלי רוב טמילי הועברו מטרוואנקור-קוצ'ין למדינת מדראס ב-1956, והאזורים דוברי מלאיאלאם מוזגו עם מחוז מלבר ומחוז קסאראגוד טלוק של מחוז דרום קנרה במדינת מדראס ויצרו את מדינת קרלה ב-1 בנובמבר 1956, תחת חוק ארגון מחדש של מדינות שחוקק אז.
היסטוריה

ערב עצמאות הודו, הודיע ראש ממשלת טרוונקור ראמסוואמי אייר כי טרוונקור תהיה מדינה עצמאית, ולאחר קבלת העצמאות ההודית ב-3 ביוני 1947 הודו הכריזה המדינה ב-18 ביוני 1947 על עצמאות. לאחר שיחות ממושכות הסכימה המדינה להצטרף להודו ב-1949.
הבחירות ראשונות במדינה החדשה נערכו ב-1951, כשעד אז מכהן ראש השרים של טרוונקור כראש השרים של טרוונקור-קוצ'ין.
שליט טרוונקור קיבל את התואר מושל (או "ראג'פרמוק") של טרוואנקור-קוצ'ין, אך המהראג'ה של קוצ'ין ויתר על קבלת תואר לאחר העברת השלטון. בירת המדינה המאוחדת הייתה טריוונדרום, לשעבר בירת טרוונקור.
בשנת 1954, הקונגרס של טרוונקור טאמיל נאדו השיק קמפיין למיזוג האזורים דוברי הטמילית של דרום טרוונקור עם מדינת מדרס. התסיסה קיבלה תפנית אלימה ואזרחים ושוטרים מקומיים נהרגו במרתנדאם ובפוטוקאדה.
על פי חוק ארגון מחדש של המדינה ההודי משנת 1956, ארבעת הטלוקים הדרומיים של טרוואנקור, וחלק מחמישי מוזגו עם מדינת מדרס. ב-1 בנובמבר 1956 אוחד טרוונקור-קוצ'ין עם מחוז מלאבר במדינת מדרס כדי להקים את מדינת קראלה, ומשרת ה'ראג'פרמורק' בוטלה והוחלפה במושל, שמונה על ידי נשיא הודו.
הערות שוליים

1 2  "The States Reorganisation Act, 1956" (PDF). legislative.gov.in. Government of India.
↑  A. J. John, Anaparambil (אורכב 01.03.2012 בארכיון Wayback Machine)
↑  
"Glimpses of a historic moment". The New Indian Express.
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
בול של טרוונקור-קוצ'ין
אמא אווזה (סדרת טלוויזיה)

| --- | --- |
 סוגה:  ילדים
 שחקנים:  אנג'י פאסמור מאק וילסון מייק קווין קרן פרל
 מדבבים בעברית:  אורנה לביא פלינט (אמא אווזה) 1989 יסמין גמליאל (אמא אווזה) 1991, 2001
 ארץ מקור:  הממלכה המאוחדת הממלכה המאוחדת ארצות הברית ארצות הברית
 מספר עונות:  3 
 מספר פרקים:  39 
 הפקה
 חברת הפקה:  חברת ג'ים הנסון Television South West
 אורך פרק:  10 דקות
 שידור
 רשת שידור:  ITV (הממלכה המאוחדת) ערוץ דיסני (ארצות הברית)
 רשת שידור בישראל:  הטלוויזיה החינוכית הישראלית
 תקופת שידור מקורית:  1990–2000 
 תקופת שידור בישראל:  1989 – 2001
 קישורים חיצוניים
 דף התוכנית ב-IMDb
 
אמא אווזה (באנגלית: Jim Henson's Mother Goose Stories) היא סדרת טלוויזיה אמריקאית לילדים המשלבת בובות שהופעלו על ידי מאק וילסון, מייק קווין וקרן פרל יחד עם ילדים אמיתיים שהשתתפו בסיפורים. הסדרה היא מבית היוצר של חברת ג'ים הנסון, והיא שודרה ברשת ITV בבריטניה בין השנים 1988–1990 ובערוץ דיסני באמריקה בין השנים 1990–1993. הסדרה שודרה בישראל בטלוויזיה החינוכית בין השנים 1989–2001.
סקירה כללית

הסדרה עוקבת אחר אמא אווזה אשר מספרת סיפורי אגדות לשלושת גוזליה הקטנים. בין הסיפורים ניתן למנות את "גברת מאפט הקטנה", "הילד הכחול" ו"בו פיפ הקטנה".
גרסת הדיבוב בישראל

בישראל הסדרה דובבה שלוש פעמים:
הדיבוב הראשון הוצג בשנת 1989 בו אורנה לביא פלינט דיבבה את אמה אווזה ובין שאר המדבבים ניתן למנות את גיורא קנת, רותי הולצמן, ענת וקסמן, אוהד שחר, ציפי מור וכו'.
הדיבוב השני הוצג בשנת 1991 בו יסמין גמליאל דיבבה את אמא אווזה ובין שאר המדבבים ניתן למנות את אור אזולאי, אפי בן ישראל, אלי גורנשטיין, דב רייזר, אסף כחולי וכו'.
הדיבוב השלישי הוצג בשנת 2001 בו גמליאל חזרה לדבב את אמא אווזה ולרוב המדבבים משנת 1991 הצטרפו יונתן השילוני ועדי בן ישראל שדיבבו את הילדים בסדרה.
דוכסות בוהמיה

דוכסות בוהמיה (בגרמנית: Herzogtum Böhmen, בצ'כית: České knížectví, ובלטינית: Ducatus Bohemiæ), הייתה דוכסות במרכז אירופה, אשר הוקמה על ידי הצ'כים בשנת 870. בשנת 895 נשבע ספיטיחנב הראשון, דוכס בוהמיה אמונים לארנולף, מלך פרנקיה המזרחית, ובשנת 955 סייעה הדוכסות לאוטו הראשון, קיסר האימפריה הרומית הקדושה להביס את המדיארים. בשנת 1002 כבש בולסלאב הראשון, דוכס פולין את הדוכסות, ולאחר הבסתו בשנת 1002 על ידי היינריך השני, קיסר האימפריה הרומית הקדושה הפכה הדוכסות לחלק מהאימפריה הרומית הקדושה.
בשנת 1198 הועלתה הדוכסות למעמד של ממלכה, אשר אף החזיקה בתואר נסיך בוחר של האימפריה, והתקיימה בתחילה כממלכה עצמאית, ומשנת 1526 תחת שלטון בית הבסבורג, עד לאחר תבוסת האימפריה האוסטרו-הונגרית במלחמת העולם הראשונה בשנת 1918.
היסטוריה > רקע

בוהמיה, אשר נקראת על שם העם הבואי השייך לאומה הקלטית, הוא אזור במרכז אירופה אליו התפשטו הבואים לאחר הפסדים בקרבות מרים מול הרומאים על שליטה בצפון איטליה. חלק נוסף מהעם הבואי נמלט מערבה יחד עם העם ההלווטי לאזור דרום צרפת כיום.
תנועת העם הבואי וההלווטים איפשרה לעמים גרמאנים נוספים להתמקם באזור מרכז היבשת. לבסוף העם הסואבי (Suebi), תחת מלכותו של המלך מארובודוס (Marobodus), הפך לדומיננטי באזור וניהל קרבות מרים עם הרומאים על שליטה בערבות והררי מרכז אירופה של היום תוך ליכוד השבטים הגרמאניים הנוספים ששהו באזור (כגון הוונדלים, קוואדיים, לוגיים, סמנונים).
בתקופת ימי הביניים המוקדמים התרחשה התפצלות של האומה הסוואבית לשני עמים עיקריים, האלמאניים והבוואריים, האחרון נגזר מהשם המקורי "בואי". שני השבטים הללו, יחד עם שאר השבטים הגרמאניים החלו להתפשט ברחבי אירופה. חלקם הגיעו עד ספרד בדרום מערב ועד הים הבלטי בצפון מערב.
לאחר תקופת הנדידה של העם הבוהמי, סביב המאה ה-6 לספירה, הוא החל להתערבב עם העם הסלאבי אשר הגיע ממזרח אירופה. כחלק מערבוב העמים נכנסה גם השפה הסלאבית והחלה להשתרש בשפה הגרמאנית העתיקה. ערבוב זה מהווה מקור לשפה הצ'כית המדוברת היום. הסלאבים הגיעו לאזור בוהמיה בשלושה גלים עיקריים, בשנת 568 ובשנות ה-30 וה-40 של המאה ה-7, מעט לפני הקמת האימפריה הפרנקית במאה ה-9.
בשנת 805 ניסה קרל הגדול לכבוש את האזור, אולם נסוג בלחץ לוחמת גרילה של הבוהמים ומחוסר אספקה. שנה לאחר מכן חזר קרל הגדול וכבש את האזור וסיפח אותו לאימפריה הקרולינגית.
היסטוריה > ממלכת בוהמיה

בנו של ברטיסלאב - ורטיסלאב השני, דוכס בוהמיה תמך בהיינריך הרביעי, קיסר האימפריה הרומית הקדושה נגד האפיפיור גרגוריוס התשיעי, ובשנת 1083 הוא נכנס עם היינריך ועם כוחותיהם המזוינים לרומא. היינריך בתמורה העניק לו בשנת 1085 את התואר מלך. כיורשו של ברטיסלאוס השני נודעה מדיניותו כלפי הסכסוך השלזי, כאשר הפולנים לא שילמו אגרה על שטחים התפטרים על ידי ברטיסלאוס הראשון.
בשנת 1147 ולדיסלאב השני, דוכס בוהמיה ליווה את קונראד השלישי, קיסר האימפריה הרומית הקדושה במסע הצלב השני, אך כוחותיו נעצרו בקונסטנטינופול. הודות לתמיכתו הצבאית במסע נגד הערים בצפון איטליה (במיוחד במילאנו) עבור פרידריך הראשון, קיסר האימפריה הרומית הקדושה, קיבל ולדיסלאב אף הוא את התואר מלך בשנת 1158.
במהלך המלחמה בין בית הוהנשטאופן לבית ולף תמך אוטוקאר הראשון, דוכס בוהמיה בפיליפ משוואביה, מלך גרמניה, ובתמורה הועלתה הדוכסות בשנת 1198 למעמד ממלכה. בשנת 1200 ביטל אוטוקאר את בריתו עם פיליפ משוואביה ועבר לתמוך באוטו מבראונשווייג, אשר אישר בתמורה אף הוא את המעמד של ממלכת בוהמיה, ואף האפיפיור אישר את מעמדו.
לאחר מכן

בתקופתו של נכדו של אוטוקאר הראשון - אוטוקאר השני, מלך בוהמיה (1253) התרחבה הממלכה לאזורים שכיום הם אוסטריה וסלובניה. זאת עקב החלשות הממלכות באירופה עקב הפלישה המונגולית באמצע המאה ה-13.
בשנת 1310 תפס בית לוקסמבורג את השליטה בבוהמיה, ושלט בה עד למותו של זיגיסמונד, קיסר האימפריה הרומית הקדושה בשנת 1437. בשנת 1526 נהרג לאיוש השני, מלך בוהמיה והונגריה בקרב מוהאץ', ובעקבות כך הוכתר פרדיננד, ארכידוכס אוסטריה מבית הבסבורג למלך בוהמיה. שלטון בית הבסבורג בבוהמיה נמשך עד לתבוסת האימפריה האוסטרו-הונגרית במלחמת העולם הראשונה בשנת 1918 והקמת צ'כוסלובקיה.
השומרים (סדרת טלוויזיה)

ערך זה עוסק בתוכנית טלוויזיה. אם התכוונתם למשמעות אחרת, ראו .
| --- | --- |

סמליל הסדרה
 מבוסס על:  "Watchmen" מאת אלן מור ודייב גיבונס
 סוגה:  גיבורי-על דיסטופיה דרמה פעולה
 יוצרים:  דיימון לינדלוף 
 כותבים:  דיימון לינדלוף 
 בימוי:  ניקול קאסל 
 שחקנים:  רג'ינה קינג דון ג'ונסון טים בלייק נלסון לואיס גוסט ג'וניור יאיא עבדול-מאטין השני אדלייד קלמנס אנדרו האוורד טום מייסון פרנסיס פישר ג'ייקוב מינג-טרנט שרה ויקרס דילן שומבינג ג'ין סמארט ג'רמי איירונס
 פרסים:  פרס אמי למיני סדרה הטובה ביותר
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  9 
 הפקה
 מפיקים בפועל:  דיימון לינדלוף ניקול קאסל טום ספסיאלי ג'וזף איברטי
 חברת הפקה:  White Rabbit חטיבת הטלוויזיה של האחים וורנר DC Entertainment
 הפצה:  HBO
 אתר צילומים:  אטלנטה, ג'ורג'יה
 מוזיקה:  טרנט רזנור אטיקוס רוס
 אורך פרק:  60 דקות
 שידור
 רשת שידור:  HBO
 רשת שידור בישראל:  HOT, yes, סלקום tv
 תקופת שידור מקורית:  20 באוקטובר 2019 – 15 בדצמבר 2019
 קישורים חיצוניים
 www.hbo.com/watchmen
 דף התוכנית ב-IMDb
 
השומרים (באנגלית: Watchmen) היא סדרת טלוויזיה אמריקאית מסוגת דרמת גיבורי-על, המבוססת על הרומן הגרפי Watchmen מבית DC Comics שנכתב על ידי אלן מור ואויר על ידי דייב גיבונס. הסדרה נוצרה ופותחה על ידי המפיק דיימון לינדלוף עבור רשת "HBO", כאשר לינדלוף משמש כמפיק ותסריטאי בכיר. העונה הראשונה כוללת תשעה פרקים. הסדרה עלתה לשידור ב-20 באוקטובר 2019. בינואר 2020 דווח כי הסדרה לא תשוב לעונה שנייה עקב עזיבתו של לינדלוף.
בזמן שהסדרה עברה תהליכי הפקה ראשוניים, לינדלוף חשף בפוסט ארוך באינסטגרם כי הסדרה לא תהווה עיבוד ישיר לרומן המקורי, אלא תהווה "רמיקס"; מתוך כוונה לספר סיפור חדש לחלוטין בעולם בו התרחשו אירועי הסיפור המקורי. הסדרה גם תציג נקודות מבט שונות, כאשר הדמויות היחידות מהסיפור המקורי שהופעתן בסדרה אושרו עד כה הן דוקטור מנהטן, סילק ספקטר ואוזימנדיאס.
בישראל, הסדרה משודרת ב-yes, ב-HOT וב-סלקום tv. הסדרה זכתה בפרס אמי למיני סדרה הטובה ביותר.
תקציר העלילה

כמו ברומן הגרפי עליו היא מתבססת, גם הסדרה מתרחשת במציאות מודרנית חלופית בארצות הברית, בה גיבורי-על ופורעי חוק רעולי פנים הוצאו מחוץ לחוק בשל שיטותיהם האלימות, אך בעוד חלקם מתאספים כדי להתחיל מהפכה, אחרים מנסים לעצור אותה לפני שיהיה מאוחר מדי. למרות הפילוג שהמהפכה יוצרת בקרב האזרחים, שאלה אחת עולה ומטרידה את כולם: "מי שומר על "השומרים"?".
צוות השחקנים > ראשי

רג'ינה קינג – אנג'לה אייבר, בלשית ממשטרת טלסה הידועה גם בתור פורעת החוק סיסטר נייט.
ג'ין סמארט – הסוכנת לורי בלייק, סוכנת FBI שהייתה בעברה פורעת החוק סילק ספקטר השנייה ולאחר מכן כונתה הקומיקאית.
דון ג'ונסון – ג'ד קרופורד, מפקד וראש משטרת טלסה.
טים בלייק נלסון – וייד / לוקינג גלאס, בלש ממשטרת טלסה.
יאיא עבדול-מאטין השני – קאל אייבר, בעלה של אנג'לה.
אנדרו הווארד – רד סקייר, פורע חוק בעל לבוש אדום הפועל בשירות משטרת טלסה.
ג'ייקוב מינג-טרנט – פנדה, פורע חוק עטוי ראש פנדה.
טום מייסון – מר פיליפס, משרת העובד עבור אדון האחוזה כפרית.
שרה ויקרס – גברת קרוקשנקס, משרתת העובדת עבור אדון האחוזה כפרית.
דילן שומבינג – כריסטופר "טופר" אייבר, בנם המאומץ של אנג'לה וקאל.
לואיס גוסט ג'וניור – ויל ריברס, איש מבוגר וניצול המהומות הגזעיות בטלסה משנת 1921, וסבה של אנג'לה.
ג'רמי איירונס – אדריאן וייט, אדון אריסטוקרטי באחוזה כפרית, שהיה בעברו פורע החוק אוזימנדיאס. 35 שנה לפני אירועי הסדרה הוא גרם לפיצוץ אדיר בניו יורק שהרג שלושה מיליון בני אדם.
צוות השחקנים > משני

ג'יימס וולק – סנאטור ג'ו קין
הונג צ'או – ליידי טרו
צוות השחקנים > אורח

פרנסיס פישר – ג'יין קרופורד, אשתו של ג'ד
אדלייד קלמנס – ג'ני הפיראטית
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 9 | 9 | 20 באוקטובר 2019 | 15 בדצמבר 2019 |
סקירת סדרה > פרקים

| מספר פרק | מספר פרק בעונה | שם הפרק באנגלית | שם הפרק בעברית | בימוי | כתיבה | תאריך שידור מקורי | רייטינג |
| --- | --- | --- | --- | --- | --- | --- | --- |
| 1 | 1 | It's Summer and We're Running Out of Ice | עכשיו קיץ והקרח אוזל | ניקול קאסל | דיימון לינדלוף | 20 באוקטובר 2019 | 0.799 |
| 2 | 2 | Martial Feats of Comanche Horsemanship | הישגים צבאיים של פרשי הקומאנצ'י | ניקול קאסל | דיימון לינדלוף וניק קוז | 27 באוקטובר 2019 | 0.765 |
| 3 | 3 | She Was Killed by Space Junk | גרוטת חלל הרגה אותה | סטפן ויליאמס | דיימון לינדלוף ולילה ביוק | 3 בנובמבר 2019 | 0.648 |
| 4 | 4 | If You Don't Like My Story, Write Your Own | אם אתה לא אוהב את הסיפור שלי, תכתוב אחד משלך | אנדריג' פארקן | דיימון לינדלוף וקריסטל הנרי | 10 בנובמבר 2019 | 0.707 |
| 5 | 5 | Little Fear of Lightning | פחד קל מברקים | סטף גריי | דיימון לינדלוף וקרלי ווארי | 17 בנובמבר 2019 | 0.752 |
| 6 | 6 | This Extraordinary Being | הישות המיוחדת במינה הזאת | סטפן ויליאמס | דיימון לינדלוף וקורד ג'פרסון | 24 בנובמבר 2019 | 0.620 |
| 7 | 7 | An Almost Religious Awe | יראה כמעט דתית | דייוויד סמל | סטייסי אוזי-קופור וקלייר קישל | 1 בדצמבר 2019 | 0.779 |
| 8 | 8 | A God Walks into Abar | אלוהים נכנס לבר | ניקול קאסל | ג'ף ג'נסן ודיימון לינדלוף | 8 בדצמבר 2019 | 0.822 |
| 9 | 9 | See How They Fly | ראה איך הם עפים | פרדריק אי. או. טוי | ניק קוז ודיימון לינדלוף | 15 בדצמבר 2019 | 0.935 |
הפקה > פיתוח

ב-1 באוקטובר 2015 דווח כי רשת "HBO" קיימה דיונים עם זאק סניידר, במאי הסרט "השומרים" משנת 2009, על פוטנציאל לפיתוח עיבוד טלוויזיוני עבור הרומן. בהמשך, אישרה "HBO" כי הדיווחים היו נכונים.
ב-20 ביוני 2017 דווח כי המפיק דיימון לינדלוף נמצא בדיונים ראשוניים על פיתוח העיבוד הטלוויזיוני הפוטנציאלי עבור "HBO". באותה עת נאמר כי שני הצדדים נמצאים בעיצומם של סגירת העסקה ובמקביל אושר כי סניידר כבר לא מעורב בהפקה. ב-19 בספטמבר 2017, דווח כי החלו כתיבת התסריטים עבור הסדרה. יום לאחר מכן "HBO" הכריזה כי היא הזמינה מההפקה פיילוט באופן רשמי והזמינה גם תסריטי גיבוי נוספים.
ב-30 בינואר 2018 הוכרז כי ניקול קאסל תביים ותפיק את הפיילוט, שנכתב על ידי לינדלוף. ב-22 במאי 2018, לינדלוף פרסם מכתב פתוח בן חמישה עמודים למעריצי הרומן ובו חשף כי סדרת הטלוויזיה לא תהיה עיבוד ישיר לחומר המקור או המשך לו, אלא במקום זאת תגולל סיפור מקורי. עם זאת, הסיפור החדש אכן מתרחש אחרי אירועי הרומן המקורי. ב-17 באוגוסט 2018, הוכרז כי "HBO" הזמינה מההפקה עונה ראשונה שתעלה לשידור לראשונה במהלך שנת 2019. ב-20 בספטמבר 2018 דווח שהפסקול של הסדרה תולחן על ידי טרנט רזנור ואטיקוס רוס.
ב-20 ביולי 2019, במהלך כנס הקומיק-קון השנתי בסן דייגו, נחשף כי הסדרה עתידה לעלות לשידור במהלך אוקטובר 2019.
הפקה > ליהוק

ב-23 במאי 2018, הוכרז כי רג'ינה קינג, דון ג'ונסון, טים בלייק נלסון, לואיס גוסט ג'וניור, אדלייד קלמנס ואנדרו הווארד הצטרפו לצוות השחקנים עבור הפיילוט. במקביל דווח כי לפחות אחד השחקנים לוהק לתפקיד שעשוי להיות משני. ביוני 2018 דווח כי ג'רמי איירונס, טום מייסון, פרנסיס פישר, ג'ייקוב מינג-טרנט, יאיא עבדול-מאטין השני, ושרה ויקרס לוהקו לפיילוט. ב-7 באוגוסט 2018 פורסם כי דילן שומבינג, אדלין ספון ולילי רוז סמית' לוהקו לפיילוט. בנובמבר 2018, דווח כי ג'ין סמארט לוהקה לתפקיד ראשי וכי ג'יימס וולק יופיע בסדרה בתפקיד משני. בנוסף, אושר כי איירונס יגלם את דמותו של אדריאן וייט / אוזימנדיאס, שנלסון יגלם דמות חדשה בשם מראה ("Looking Glass"), שוויקרס ומייסון יגלמו את מיים והמריונטה (מרקוס מיז ואריקה מנסון) מתוך ההמשך לרומן המקורי, "שעון יום הדין", שפורסם בשנת 2017. בינואר 2019 הוכרז כי הונג צ'או ודסטין אינגרם לוהקו לתפקידים משניים.
במהלך הפאנל של "HBO" שנערך ב-17 ביולי 2019 בכנס הקומיק-קון, נחשף כי דמותו של דוקטור מנהטן תופיע במהלך הסדרה.
על אף שמועות כי את תפקיד הנשיא רוברט רדפורד - יגלם רוברט רדפורד, בסופו של דבר הדבר לא קרה מכיוון שהנשיא אינו מופיע בפרקי העונה.
הפקה > צילומים

צילומי הפיילוט החלו ב-1 ביוני 2018 באטלנטה, ג'ורג'יה. לאורך החודש הצילומים התקיימו גם בערים ועיירות נוספות בג'ורג'יה, בהן מייקון, פייטוויל, נינן, פלמטו, ברוקס וטאקר. באוקטובר 2018 החלו צילומי ההמשך עבור שאר העונה הראשונה. המקומות בהן הצילומים התרחשו באותו החודש כללו את פלמוטו, ברוקאבן, פיטרי סיטי, דקטור ותחנת MARTA בצ'מבלה. בנובמבר 2018, הצילומים התקיימו ביישובים כמו פלמטו, קמבלה, מקדונו ותחנת MARTA בווסט לייק. בדצמבר 2018, הצילומים התקיימו מחוץ ליוניון סיטי, ניונן ומרכז הקונגרס העולמי בג'ורג'יה.
הפקה > פיילוט

דקות ארוכות מפרק הפיילוט מוקדשות לתיאור הטבח הגזעי בטלסה משנת 1921. מפיק הסדרה, דיימון לינדלוף, קיבל השראה לפתוח את הסדרה בתיאורי המהומות ולבסס את הסדרה על מתחים גזעיים לאחר שקרא את מאמרו של קואטס בנושא. היבטים רבים של עלילת הסדרה מתבססים על המאורעות בטלסה כבסיס היסטורי לאלימות הגזעית לאורך הסדרה.
בוקסיטוגורסק (נפה)

נפת בּוֹקְסִיטוֹגוֹרְסְק הוא מחוז משנה בחלק הדרום מזרחי של מחוז לנינגרד בפדרציה הרוסית וממוקם במרחק 250 קילומטרים ממרכז העיר סנקט פטרבורג.
המרכז האדמיניסטרטיבי הוא העיר בוקסיטוגורסק.
טבע

החלק העיקרי של האזור ממוקם על רכס טיחווין, בגובה של 150–250 מטר מעל פני הים. החלק המערבי ממוקם בשפלת טיחווין בגובה 50–100 מטר. בשטח הנפה יש משקעים של בוקסיט, גיר ודולומיט.
האקלים הוא יבשתי ממוצע. הטמפרטורה הממוצעת ביולי - 17 מעלות צלזיוס, ינואר - -10 מעלות צלזיוס המשקעים השנתיים הם 650–700 מ"מ.
בחלקה המערבי של הנפה ישנם נהרות השייכים לאגן הים הבלטי (וולוז'בה, טיחווינקה), ובחלק המזרחי - נהרות השייכים לאגן הים הכספי (צ'אגודה, ליד, קולפ).
בחלק המערבי ישנן קרקעות ביצה. הנפה משופעת יערות אשוח ויערות אורן.
עולם החי באזור כולל איילים, דובים, אונדטרות, שועלים, זאבים וציפורים כמו שכווי ענק, חוגליות, לוז ושכווים שחורים.
בנפה ממוקמים שני שמורות טבע מוגנות: "נהר ראגושה" ו"יער ופסקי" המהווה שמורת טבע אזורית.
היסטוריה

נפת בוקסיטוגורסק הוקמה ב-25 ביולי 1952 כחלק ממחוז לנינגרד.
ב-1 בפברואר 1963 בוטלה נפת בוקסיטוגורסק ושטחו נכלל בנפת טיחווין (7 כפרים) ונפת יפימובסקי (4 כפרים).
ב-12 בינואר 1965 נפת בוקסיטוגורסק הוקמה מחדש כשהעיר באותו שם משמשת כבירתה. הנפה נכללה העיר פיקאליובו.
שלטון מקומי

הרשות המחוקקת הנפה היא מועצת הצירים. המועצה כוללת 2 נציגים מכל יישוב: ראש היישוב ואחד הצירים שנבחרו על ידי מועצת היישוב. בראש מועצת הצירים של הנפה עומד ראש המחוז, שנבחר על ידי המועצה.
הרשות המבצעת היא מנהלת הנפה. ראש המנהלת ממונה על ידי מועצת הצירים מבין מועמדים שנבחרו על ידי ועדה מיוחדת, שחבריה ממונים על ידי מועצת הצירים של המחוז ומושל מחוז לנינגרד.
כלכלה

בסיס כלכלת הנפה הוא התעשייה, חלקו בהיקף הסחורות שנשלח, העבודות והשירותים שבוצעו בשנת 2006 הסתכם ב-74.3%, כשהיקף הייצור התעשייתי הוא 3.2%.
מרכזי התעשייה העיקריים באזור הם הערים פיקאליובו ובוקסיטוגורסק, שם ממוקמים מפעלים של תעשיות האלומיניום והכימיה.
בחורף 2008, נסגרו מפעלים בעיר פיקאליובו, מה שהוביל פיטורים מסיביים של עובדים ועלייה במתח החברתי.
בשנת 2009, בכפר צ'ודצי, בתחומי הנפה, הושק השלב הראשון במפעל העץ של חברת מאייר-מלנהוף הולץ יפימובסקי (MM-Efimovsky). זהו אחד ממפעלי ניסור עץ הגדולים ברוסיה .
בניית צינור הגז נורד סטרים מתבצעת בתחומי הנפה.